
	1. κ. Μ. Χρυσοχοϊδη

Υπουργό  Ανάπτυξης, Ανταγωνιστικότητας και Ναυτιλίας, 

2. κ. Σ. Ξυνίδη

Αναπληρωτή Υπουργό Ανάπτυξης, Ανταγωνιστικότητας και Ναυτιλίας, 

3. κ. Θ. Μωραίτη 

Υφυπουργό Ανάπτυξης, Ανταγωνιστικότητας και Ναυτιλίας 

4. κ. Γ. Χατζηκωνσταντίνου

Γεν.Γραμματέα Μακεδονίας-Θράκης  

5. Διοικητικό Συμβούλιο Κε.Δ.Α.Κ.
Όπως πίνακας αποδεκτών



κ. Υπουργέ,

Ήρθε σε γνώση της  ΕΜΔΥΔΑΣ Κ.Μ. το γεγονός ότι οι εργαζόμενοι στο Κέντρο  Διαφύλαξης Αγιορείτικης Κληρονομιάς (Κε.Δ.Α.Κ.), μεταξύ των οποίων και μηχανικοί μέλη μας

· παραμένουν απλήρωτοι από τον Αύγουστο

· μετακινήθηκαν επί επτά μήνες το έτος 2010, με δικά τους έξοδα, για να ανταποκριθούν ευσυνείδητα στα καθήκοντά τους 

· δεν είναι σε θέση πλέον,να ανταποκριθούν στα καθήκοντά τους, γιατί από τον Νοέμβριο του 2010 δεν εγκρίθηκαν από την υπηρεσία εντολές για εκτός έδρας μετακινήσεις των τεχνικών υπαλλήλων

Αποτέλεσμα της υποχρηματοδότησης του Κε.Δ.Α.Κ. αποτελεί 

· η αδυναμία ελέγχου μελετών
· η αδυναμία επίβλεψης – εποπτείας των εκτελουμένων έργων

· ο κίνδυνος της μη απορρόφησης ευρωπαϊκών κονδυλίων

και τα παραπάνω αφορούν μελέτες και έργα αποκατάστασης και υποδομών του Αγίου Όρους, ενός μνημείου της Παγκόσμιας Πολιτιστικής Κληρονομιάς.

Παράλληλα μέσω της κυβερνητικής πολιτικής εξαπολύεται μια πρωτοφανής επίθεση στο σύνολο του Δημοσίου τομέα και στους υπαλλήλους με το υπό ψήφιση πολυνομοσχέδιο που συρρικνώνει, απολύει, στραγγαλίζει τους ήδη περικομμένους μισθούς των εργαζομένων και τους οδηγεί σε απόγνωση.

κ.Υπουργέ,

 Σας καλούμε να προβείτε άμεσα στην υπογραφή της απαιτούμενης για τη χρηματοδότηση του Κε.Δ.Α.Κ. απόφασης, που βρίσκεται από τις 22 Σεπτεμβρίου στο γραφείο σας, ώστε να αποζημιωθούν οι εργαζόμενοι το σύνολο των δεδουλευμένων αποδοχών τους και να συνεχίσουν απρόσκοπτα τα έργα στο Άγιο Όρος.
Σας καλούμε επίσης να καταψηφίσετε το πολυνομοσχέδιο που καταλύει το σύνταγμα, καρατομεί ότι απέμεινε από μισθούς - συντάξεις και δικαιώματα, οδηγεί σε μαζικές απολύσεις μονίμων και συμβασιούχων από το Δημόσιο και ουσιαστικά στη διάλυσή του και το σύνολο των εργαζομένων στη φτώχεια και στην εξαθλίωση.

Κοινοποίηση

1. Ιερά Κοινότης Αγίου Όρους

2. Μ.Μ.Ε.

3. ΤΕΕ/ΤΚΜ

4. ΠΟ ΕΜΔΥΔΑΣ & site
5. Blog ΕΜΔΥΔΑΣ ΚΜ

Για το Δ.Σ.

